Annelien se kombuis: Aartappel-en-uiesop | Maroela Media
Annelien se kombuis: Aartappel-en-uiesop
Aartappel-en-uiesop (Foto: Annelien Pienaar)
Aartappels en uie is stapelvoedsel in die Pienaar-huishouding en soms moet mens maar kreatief raak om die mense aan die eet te hou!
'n Groot hoeveelheid uie word in hierdie resep gebruik en dan baie stadig gebraai tot glansend, waarna dit in 'n puree verwerk word. Met die byvoeging van 'n paar kritieke geurmiddels word hierdie sop omtower in 'n resep wat almal aan die kuier kry… en bakke word boomskraap geëet! Ek het 'n Mediterreense kinkel by die resep ingewerk.
4 middelslag uie, fyn gekap
1 t selderysaad
6 middelslag aartappels, gaar en fyn gedruk
1 liter aftreksel: groente of hoender
Braai die uie, olyfolie en botter oor stadige hitte met die deksel op. Voeg na 5 minute die kruie en speserye by. Braai die uie totdat dit sag en deursigtig is. (Dit is die hele geheim van hierdie resep, die uie moet murgsag wees. Dit neem ongeveer 15 minute.)
Maak in die tussentyd die aartappels fyn en kook saam met die aftreksel oor matige hitte vir 10 minute.
Sodra die uie baie sag is, puree dit met 'n voedselverwerker of enige manier wat vir jou toeganklik is; deur 'n sif vryf, werk ook goed. Voeg die uie by die aartappel mengsel en roer tot glad.
Roer die suurroom by en proe. Geur met sout en peper indien nodig. Verdun die sop met 'n bietjie water indien dit vir jou te dik is.